b'\n_START_ARTICLE_\nM/S Sardauna\n_START_SECTION_\n1979\xe2\x80\x932002\n_START_PARAGRAPH_\n3. tammikuuta 1979 alus laskettiin vesille ja 27. huhtikuuta se luovutettiin Partrederi Ab Nordsj\xc3\xb6fraktin omistukseen, joka rekister\xc3\xb6i sen Ruotsin lipun alle nimell\xc3\xa4 Anna Oden. Kotisatamaksi tuli Sk\xc3\xa4rhamn. T\xc3\xa4m\xc3\xa4n j\xc3\xa4lkeen alus aloitti Oden Linesin Ruotsin ja Englannin v\xc3\xa4lisess\xc3\xa4 liikenteess\xc3\xa4. Vuonna 1981 alus aikarahdattiin eli vuokrattiin Tor Linen liikenteeseen. Tammikuussa 1989 Anna Oden meni saksalaiselle Neue Flensburger Schiffbau-Gesellschaftin telakalle Flensburgiin, jossa alusta pidennettiin, koneet vaihdettiin ja rakennettiin ylim\xc3\xa4\xc3\xa4r\xc3\xa4inen kansi. Alun perin aluksen pituus oli 143,26 metri\xc3\xa4, leveys 21,25 metri\xc3\xa4 ja syv\xc3\xa4ys 5,2 metri\xc3\xa4. Koneina oli kaksi 16-sylinterist\xc3\xa4 B&W Alphaa. Samana vuonna alus sai my\xc3\xb6s nimen Tor Flandria ja siirtyi liikenn\xc3\xb6im\xc3\xa4\xc3\xa4n reitille G\xc3\xb6teborg\xe2\x80\x93Gent. Lokakuussa 1998 alus rekister\xc3\xb6itiin Partrederi Southern Carrierin omistukseen nimell\xc3\xa4 Southern Carrier. Rahtaajana jatkoi edelleen Tor Line. 27. marraskuuta 1998 ja 4. tammikuuta 1999 v\xc3\xa4lisen ajan alus liikenn\xc3\xb6i reitill\xc3\xa4 Rotterdam\xe2\x80\x93Immingham._NEWLINE_7. tammikuuta 1999 Southern Carrier aikarahdattiin belgialaisen Cobelfretin Zeebruggen ja Imminghamin v\xc3\xa4liseen liikenteeseen. 2.\xe2\x80\x93 15. elokuuta alus oli aikarahdattuna Stena Linen G\xc3\xb6teborgin ja Travem\xc3\xbcnden v\xc3\xa4liseen liikenteeseen. My\xc3\xb6hemmin elokuussa alus aikarahdattiin Cobelfretin Zeebruggen ja Purfleetin v\xc3\xa4liseen liikenteeseen. 6. elokuuta ja 6. syyskuuta 2000 v\xc3\xa4liseksi ajaksi alus aikarahdattiin P&O North Sea Ferriesin Rotterdamin ja Middlesbroughin v\xc3\xa4liseen liikenteeseen. Vuonna 2001 Southern Carrier aikarahdattiin Flota Suardiazin liikenteeseen. Vuonna 2002 aluksen konehuoneessa syttyi tulipalo, jonka j\xc3\xa4lkeen alus j\xc3\xa4i k\xc3\xa4ytt\xc3\xa4m\xc3\xa4tt\xc3\xb6m\xc3\xa4n\xc3\xa4 Ranskan Brestiin. 15. elokuuta alus sai j\xc3\xa4lleen nimen Anna Oden. Lokakuussa Anna Oden siirtyi Britannian Marshwoodiin korjaust\xc3\xb6it\xc3\xa4 varten.\n_START_SECTION_\n2003\xe2\x80\x93\n_START_PARAGRAPH_\nTammikuussa 2003 alus aikarahdattiin SOL Niver Linesille, jonka j\xc3\xa4lkeen alusta k\xc3\xa4ytettiin Britannian puolustusministeri\xc3\xb6n sotatarvikekuljetuksissa. Muut ruotsalaisomisteiset ro-ro-alukset sotatarvikekuljetuksissa olivat M/S Tor Anglia (DFDS/Tor Line), M/S Vikingland (Swedish Orient Line), M/S Stena Shipper (Stena RoRo), M/S Gute (Rederi AB Gotland), M/S Britta Oden ja M/S Eva Oden (B&N). Lokakuussa 2003 Cobelfret osti aluksen ja tammikuussa 2004 asetti sen reitille G\xc3\xb6teborg\xe2\x80\x93Killingholme. 8. tammikuuta alus siirtyi reitille Zeebrugge\xe2\x80\x93Esbjerg. My\xc3\xb6hemmin samana vuonna Anna Oden siirtyi reitille Zeebrugge\xe2\x80\x93Purfleet. Syyskuussa 2006 luxemburgilainen Waterways SA osti aluksen ja rekister\xc3\xb6i sen Panaman lipun alle. 23. lokakuuta alus sai nimen Vulpine. 2. hein\xc3\xa4kuuta 2007 alus siirtyi liikenn\xc3\xb6im\xc3\xa4\xc3\xa4n linjalle Antwerpen\xe2\x80\x93Harwich\xe2\x80\x93Lagos. Sittemmin aluksella operoi R.M.R. Shipping Agency. Huhtikuussa 2009 alankomaalainen Sardauna Shipping BV osti aluksen ja antoi sille nimen Sardauna.'